I. Hatósági tevékenység átfogó megnevezése: Szociális pénzbeli ellátás
II. Konkrét megnevezése: Adósságcsökkentési támogatás
1. Vonatkozó jogszabályok:
· A szociális igazgatásról és szociális ellátásokról szóló 1993. évi III. törvény,
· Az 1 és 2 forintos címletű érmék bevonása következtében szükséges kerekítés szabályairól a társadalombiztosítási és szociális ellátások megállapítása során, továbbá a társadalombiztosítási nyugellátásról szóló 1997. évi LXXXI. törvény módosításáról szóló 2008. évi IV. törvény,
· Az általános közigazgatási rendtartásról szóló 2016. évi CL. törvény (Ákr.)
· A pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006. (III. 27.) Korm. rendelet
· Zugló szociális és gyermekvédelmi pénzbeli, természetbeni támogatásainak és szociális ellátásainak szabályairól szóló Budapest Főváros XIV. Kerület Zugló Önkormányzat Képviselő-testületének a 7/2015. (II. 27.) önkormányzati rendelet (Ör.)
2. Tevékenység engedély kiadás feltétele
· meghatározott adósságok (villany, gáz, közös-költség, távhő-díj) esetében fennálló tartozása legalább kéthavi,
· a közüzemi díjtartozása miatt a szolgáltatást kikapcsolták, vagy értesítést kapott a szolgáltatótól a kikapcsolásról,
· aki a kerületben elismert minimális lakásnagyságot és minőséget meg nem haladó lakásban lakik
a) 1-2 személy esetén 60 nm
b) 3 személy esetén 70 nm
c) 4 személy esetén 80 nm
d) minden további személy esetén + 5 nm,
· a család tagjainak egyike sem rendelkezik az Ör. 3. § (1) bekezdés e) pontja szerinti vagyonnal, – kérelmező Budapest XIV. kerületi bejelentett lakcímmel rendelkezik
· vállalja az adósságból fakadó fizetési kötelezettség és az önkormányzat által megállapított adósságcsökkentési támogatás különbözetének (önrész) megfizetését,
· vállalja az adósságkezelési tanácsadáson való részvételt (együttműködési megállapodást köt),
· együttműködik a Zuglói Család- és Gyermekjóléti Központtal,
· az általa lakott ingatlan tulajdonosa, bérlője, haszonélvezője, hatályos albérleti szerződéssel rendelkező albérlője, a lakásban bejelentett lakcímmel rendelkezik, illetve életvitelszerűen ott lakik,
· aki jogcímnélküli lakó, de bérleti jogviszonya a bérleti díj meg nem fizetése miatt szűnt meg vagy szűnne meg,
· a háztartásában az egyenlő értékű (az ekvivalens) jövedelem nem haladja meg a 120 000 Ft-ot.
3. Kérelem benyújtás módja:
· Papír alapon (Ör. 5. mellékletét képező formanyomtatványon)
· Zuglói Család- és Gyermekjóléti Központnál 1144 Budapest, Füredi park 6. (A Zuglói Család- és Gyermekjóléti Központ 15 napon belül továbbítja a Polgármester felé a kérelmet a mellékletekkel és a javaslattal együtt).
III. Kérelem tartalma tételesen
· kérelmezővel közös háztartásban lakó személyek természetes személyazonosító adatai,
· TAJ szám
· nyilatkozat az életvitelszerű tartózkodásról,
· jövedelmi adatok,
· nyilatkozatokat,
· vagyon nyilatkozat
IV. Csatolandó mellékletek:
· Az adósságkezelési tanácsadást folytató szervezettől (Zuglói Család- és Gyermekjóléti Központ) származó, a kérelmező kapcsolatfelvételéről és együttműködéséről szóló elvi megállapodást, valamint az adósságcsökkentésre vonatkozó részletes egyéni terv,
· a teljes adósság állománynak, valamint adósságkezelési támogatás körébe vont tartozások összegéről, keletkezésének időszakáról szóló igazolás, kimutatás,
· a hátralék keletkezésének okáról szóló okirati igazolás, illetve nyilatkozat,
· saját és a közös háztartásban élők, a kérelem benyújtását megelőző hónap nettó jövedelemének igazolása, vagy
· munkanélküli személy esetén a Kormányhivatal foglalkoztatási osztálya által kiállított irat (hatósági bizonyítvány, határozat), amely az érvényes státuszát igazolja, vagy
· nyugdíjas esetében a Nyugdíjfolyósító szervtől kapott éves összesítőt és a kérelem benyújtását megelőző havi nyugdíjszelvény,
· tartásdíj hitelt érdemlő igazolása,
· iskolalátogatási igazolást 16 éves felüli gyermek esetében,
· a saját és az együtt lakók vagyonnyilatkozata,
· a lakás használatával kapcsolatos jogviszony igazolásának másolata.
V. Engedélyezési eljárás, jogkövetkezmények, jogorvoslat:
· hatáskör gyakorlója: Képviselő-testület
· tényleges eljáró szerv: polgármester
· eljáró szerven belül: Szociális Osztály
· Ügyintézési határidő:
· sommás eljárás esetén 8 nap,
· teljes eljárás esetén: 60 nap
· Eljárás hiányos kérelem esetén: hiánypótlás
· Döntés formája, tartalma: alakszerű határozat/végzés, adósságcsökkentési támogatásról szóló döntése
VI. Eljárás illetéke, igazgatási szolgáltatási díj: A szociális igazgatási eljárás és az azzal összefüggésben indult közigazgatási per költség- és illetékmentes.
VII. Döntésben foglaltak végrehajtása, ellenőrzése, jogkövetkezmények
· a határozatban megállapított pénzbeli támogatások kifizetése folyósítási listán
keresztül a szolgáltatók felé
· helyszíni szemle (környezettanulmány készítés),
· Ör.-ben meghatározott feltételek hiányában vagy a jogszabályok megsértésével nyújtott szociális ellátást meg kell szüntetni, továbbá az ellátást jogosulatlanul és rosszhiszeműen igénybevevőt kötelezni kell: – pénzbeli ellátás visszafizetésére,
jogkövetkezmény: Az adósságcsökkentési támogatás folyósítását az eljáró hatóság hivatalból 3 hónap időtartamra felfüggeszti, ha a jogosult
a) a második figyelmeztetés ellenére sem veszi igénye az adósságkezelési tanácsadást,
b) az általa vállalt adósságtörlesztéssel 3 havi részletet elérő késedelembe esik, vagy
c) a lakásfenntartási kiadásokkal kapcsolatos fizetési kötelezettségének 3 hónapon keresztül nem tesz eleget.
Ha az előzőekben foglalt időtartam alatt a jogosult a részletfizetési kötelezettségét nem rendezi és a folyó havi kiadásokat sem fizeti meg, a hatóság az ellátást megszünteti.
VIII. Döntés elleni jogorvoslat rendje, előírásai:
a) A polgármester döntése ellen a kézhezvételtől számított 15 napon belül fellebbezést lehet benyújtani.
A fellebbezést – az annak elbírálására jogosult – Budapest Főváros XIV. Kerület Zugló Önkormányzata Képviselő-testületéhez kell címezni. A fellebbezést az elsőfokú hatósághoz – természetes személy ügyfél esetén – Budapest Főváros XIV. Kerület Zuglói Polgármesteri Hivatal Ügyfélszolgálati Osztályán (1145 Budapest, Bácskai u. 53.) személyesen vagy meghatalmazott útján vagy postai úton a Hivatal címére (Budapest Főváros XIV. kerület Zuglói Polgármesteri Hivatal 1145 Budapest, Pétervárad u. 2.), illetve elektronikus úton az e-Papír szolgáltatás (https://epapir.gov.hu) igénybevételével nyújtható be.
A jogi képviselővel eljáró fél, valamint a belföldi székhellyel rendelkező gazdálkodó szervezet elektronikus úton köteles benyújtani a fellebbezést a https://epapir.gov.hu szolgáltatás használatával az elsőfokú hatóságnál. A fellebbezéshez csatolt dokumentumokat az Azonosításra Visszavezetett Dokumentumhitelesítés (AVDH) szolgáltatással hitelesíthetik (https://niszavdh.gov.hu).
Az elsőfokú hatóság KRID száma: 503296915.
Fellebbezni csak a megtámadott döntésre vonatkozóan, tartalmilag azzal közvetlenül összefüggő okból, illetve csak a döntésből közvetlenül adódó jog- vagy érdeksérelemre hivatkozva lehet. A fellebbezést indokolni kell, és abban csak olyan új tényre lehet hivatkozni, amelyről az elsőfokú eljárásban az ügyfélnek nem volt tudomása, vagy arra önhibáján kívül eső ok miatt nem hivatkozott.
b) Bírósági felülvizsgálat: A Képviselő-testület határozata ellen fellebbezésnek helye nincs. A határozattal szemben a Fővárosi Közigazgatási és Munkaügyi Bírósághoz kereset nyújtható be a határozat közlésétől számított 30 napon belül. A keresetlevélnek tartalmaznia kell a közigazgatási tevékenységgel okozott jogsérelmet. A keresetlevelet Budapest Főváros XIV. Kerület Zuglói Polgármesteri Hivatalnál (ügyfélszolgálat) – az elsőfokú közigazgatási döntést hozó szervnél – lehet benyújtani.
IX. Költségmentesség engedélyezése: –
X. További információk
Telefon: 06 1 872 9139
Ügyfélfogadás: 1145 Budapest, Pétervárad u. 2. 1145 Budapest, Bácskai utca 53.
Ügyfélfogadás ideje:
Hétfő: 12.30-18.00
Szerda: 8.15-12.00 és 12.30-16.30
Péntek: 8.15-11.30
Letölthető dokumentumok:
· Adósságcsökkentési támogatás iránti kérelem
· Vagyonnyilatkozat

